รัฐมนตรีว่าการกระทรวงยุติธรรม มีแนวคิดติดกำไล EM นักโทษโรคจิต-ฆาตกรต่อเนื่อง พร้อมเตรียมเรียกอธิบดีกรมราชทัณฑ์ เร่งรายงานเรื่องดังกล่าว
รัฐมนตรีว่าการกระทรวงยุติธรรม มีแนวคิดติดกำไล EM นักโทษโรคจิต-ฆาตกรต่อเนื่อง พร้อมเตรียมเรียกอธิบดีกรมราชทัณฑ์ เร่งรายงานเรื่องดังกล่าวนายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีกรมราชทัณฑ์ปล่อยตัวฆาตกรต่อเนื่อง หลังได้รับการอภัยโทษและก่อเหตุฆาตกรรมซ้ำ ว่าเป็นเรื่องที่เกิดขึ้นก่อนที่จะมารับตำแหน่งรัฐมนตรี แต่ยืนยันว่าจะต้องรับผิดชอบกับเรื่องดังกล่าว โดยจะพิจารณากลไกการปล่อยตัวนักโทษที่เข้าข่ายโรคจิต ฆาตกร?ต่อเนื่อง จะต้องรายงานให้สำนักงานตำรวจแห่งชาติรับทราบทุกเดือน พร้อมมีแนวคิดว่าจำเป็นจะต้องมีการติดกำไล EM นักโทษในลักษณะนี้ แม้จะได้รับการอภัยโทษก็ตาม รวมไปถึงบุคคลเหล่านี้ หากไปอยู่ในพื้นที่ใดใกล้บริเวณสถานศึกษา หรือโรงเรียน ต้องแจ้งให้พื้นที่รับทราบ รวมถึงต้องตรวจสอบพฤติกรรมบุคคลเหล่านี้อย่างต่อเนื่อง เพื่อทำให้เกิดความปลอดภัยกับบุคคลในพื้นที่ ทั้งนี้สั่งการให้อธิบดีกรมราชทัณฑ์ รายงานเรื่องดังกล่าวว่า เกิดข้อผิดพลาดอย่างไร และชี้แจงรายละเอียดต่อสื่อมวลชนในกรณีดังกล่าวโดยเร็ว ส่วนจะมีการตั้งคณะกรรมการตรวจสอบผู้ที่พิจารณาปล่อยตัวนักโทษคนดังกล่าวหรือไม่นั้น เห็นว่าขณะนี้ยังเร็วเกินไปที่จะสรุปส่วนที่มีกระแสต่อต้านนักโทษประเภทนี้ไม่ควรจะปล่อยตัวออกมานั้น รัฐมนตรีว่าการกระทรวงยุติธรรม เห็นว่าไม่ควรจะปล่อยตัวออกไปโดยที่ไม่มีมาตรการอื่นติดตาม และเห็นว่าการพักโทษ ควรจะมีการตั้งคณะกรรมการกลั่นกรองก่อนที่จะดำเนินการปล่อยตัว ส่วนการปรับเกณฑ์พิจารณาการอภัยโทษนั้น ขอให้ติดตามและการเสนอมาตรการต่างๆ จะต้องมีความสมดุล